*Testvérei ekkor ezt mondták neki: „Menj el innen, és eredj Júdeába, hadd lássák a tanítványaid is a te dolgaidat, amelyeket cselekszel.*  (Jn 7,3)

Egy érdekes pillanatkép Jézus életéből. Rokonai, ismerősei elküldik Jézus maguktól azzal az indokkal, hogy Izrael más területén több tanítványa van, mint körükben. Ezzel kifejezik, ők nem kívánnak tanítványok lenni.

Más területen persze semmi akadálya, legyenek csak tanítványok, lássák cselekedeteit, csodáit, de ne közöttük. Mutatja a belső hozzáállást: mi nem akarunk bajlódni azzal, ki vagy valójában, milyen hatalommal teszed a csodákat. Nekünk kényelmes az, ahogy eddig ismertünk. Jó lesz ez a jövőben is.

Jézus nem változik, de mi mindannyian igen. Mindig van nála több és nekünk szükségünk van erre a többre. Nem elég az, ahogy tagnap ismertük Őt. Engedd, kívánd, hogy kijelentse Magát, hogy újat mutasson! *Vadon Gyula*